
60 DR 30.11.2004 
 

 Apa salahnya pegawai-pegawai kerajaan yang berpangkat bersama-sama 
dengan kami Ahli-ahli Parlimen supaya kami mendapat segala input, fakta dan mungkin 
juga kami boleh menyampaikan terus apabila pulang ke kawasan masing-masing 
terutamanya bila berdepan dengan kesatuan sekerja ataupun pekerja-pekerja yang 
lainnya.   

 Jadi, Tuan Pengerusi, saya tidak mahu membuang masa sebagaimana 
pembangkang yang hanya mencari publisiti murah yang mereka tahu bahawa mereka 
pada hari ini sudah ketandusan modal untuk diketengahkan sebagai menarik perhatian 
masyarakat.  Jadi saya merayu menyarankan segala pandangan ini dapat dilihat, 
diberikan perhatian yang sehabis maksimum kalau pun ada kementerian ingin menolak 
apa juga pandangan daripada Ipoh Barat.   

 Jadi, Tuan Pengerusi, saya menyokong.  Terima kasih.  

 Tuan Pengerusi:  Kuala Krai.  

 

3.44 ptg.  

 Tuan Mohamed Razali bin Che Mamat [Kuala Krai]:  Terima kasih Tuan 
Pengerusi.  Saya ingin membangkitkan soal 040000 – Jabatan Keselamatan dan 
Kesihatan Pekerja.   

 Tuan Pengerusi, keselamatan dan kesihatan adalah tunggak kepada 
keunggulan dan keharmonian sesebuah negara.  Apa lagi dalam usaha kita meletakkan 
negara ini di landasan untuk menjadi sebuah negara maju di rantau ini pada tahun 
2020.  Selaku orang yang berpengalaman sebagai jurutera daerah dan terlibat dalam 
industri pembinaan, saya begitu prihatin terhadap aspek keselamatan dan kesihatan 
pekerja.  Tanpa menghiraukan dua aspek berkenaan, hasrat murni pucuk pimpinan kita 
tentu tidak kesampaian.   

Justeru, saya ingin menarik perhatian Dewan yang mulia ini agar pihak JKKP 
dan KSM memberi perhatian, tumpuan dan gerak kerja yang serius terhadap masalah 
ini.  Ini bukanlah satu perkara yang main-main.  Saya melihat JKKP hanya pentingkan 
industri yang ringan sahaja. Soal firefighters, lifts, escalators, mesin-mesin, jentera 
kilang, boilers sahaja.  Saya ingin bertanya, berapakah bidang yang diliputi oleh JKKP 
di seluruh negara?  Berapa kerapkah pemeriksaan dalam setahun yang telah dibuat?  
Apakah tindakan terhadap mereka yang ingkar kepada arahan berdasarkan kepada 
akta yang ada?   

Saya juga melihat kadar kemalangan di negara ini terus meningkat.  Tahun 
2003 kira-kira 73 ribu kemalangan dilaporkan berlaku di seluruh negara dalam pelbagai 
bidang pekerjaan.  Dari segi rationya, kita berada di tahap yang tinggi iaitu 1:7 
berbanding negara maju hanya 1:2 sahaja.  Apakah usaha KSM melalui JKKP untuk 
mengurangkan kadar berkenaan?  Terima kasih Tuan Pengerusi.  

 Tuan Pengerusi:  Kuala Terengganu.  

 

3.47 ptg.  

 Dato' Razali bin Ismail [Kuala Terengganu]:  Tuan Pengerusi, saya ingin 
menarik perhatian Ahli Dewan tentang 010300 – Tabung Pinjaman Pembangunan 
Kemahiran, 010400 – Pembangunan Sumber Manusia dan 020500 – MLVK.   

 Pertamanya saya rasa sesuatu kejayaan telah dibuat oleh pihak Kementerian 
Sumber Manusia ini adalah apabila dia telah memperkenalkan satu bentuk latihan yang 
disebut sebagai gabungan vokasional dengan akademik, yang dikenali sebagai 
ringkasnya ‘vokademik’ di mana kita telah menyelamatkan remaja-remaja kita dari 
terpesong dan juga terumbang-ambing dalam mencari pekerjaan.  Namun perkara yang 
penting di sini ialah vokademik ini kalau sekiranya kita mengabaikan aspek-aspek 
membina pekerja dan warga pekerja yang bernilai positif, barangkali dia akan 
menimbulkan masalah-masalah yang lain pula kerana satu perkara yang penting selain 
dari kita menggabungkan kegiatan akademik dan vokasional itu, satu lagi ialah aspek-
aspek nilai hidup, aspek-aspek adab dan tatasusila itu.  Kita tidak mahu hanya 
melahirkan golongan-golongan pekerja yang hanya mementingkan aspek-aspek 
kebendaan, material dan utiliti sahaja tanpa disederhanakan dengan elemen-elemen 



Apa salahnya pegawai-pegawai kerajaan yang berpangkat bersama-sama dengan kami Ahli-ahli Parlimen supaya kami mendapat segala input, fakta dan mungkin juga kami boleh menyampaikan terus apabila pulang ke kawasan masing-masing terutamanya bila berdepan dengan kesatuan sekerja ataupun pekerja-pekerja yang lainnya. Jadi, Tuan Pengerusi, saya tidak mahu membuang masa sebagaimana pembangkang yang hanya mencari publisiti murah yang mereka tahu bahawa mereka pada hari ini sudah ketandusan modal untuk diketengahkan sebagai menarik perhatian masyarakat. Jadi saya merayu menyarankan segala pandangan ini dapat dilihat, diberikan perhatian yang sehabis maksimum kalau pun ada kementerian ingin menolak apa juga pandangan daripada Ipoh Barat. Jadi, Tuan Pengerusi, saya menyokong. Terima kasih. Tuan Pengerusi: Kuala Krai. 3.44 ptg. Tuan Mohamed Razali bin Che Mamat [Kuala Krai]: Terima kasih Tuan Pengerusi. Saya ingin membangkitkan soal 040000- Jabatan Keselamatan dan Kesihatan Pekerja. Tuan Pengerusi, keselamatan dan kesihatan adalah tunggak kepada keunggulan dan keharmonian sesebuah negara. Apa lagi dalam usaha kita meletakkan negara ini di landasan untuk menjadi sebuah negara maju di rantau ini pada tahun 2020. Selaku orang yang berpengalaman sebagai jurutera daerah dan terlibat dalam industri pembinaan, saya begitu prihatin terhadap aspek keselamatan dan kesihatan pekerja. Tanpa menghiraukan dua aspek berkenaan, hasrat murni pucuk pimpinan kita tentu tidak kesampaian. Justeru, saya ingin menarik perhatian Dewan yang mulia ini agar pihak JKKP dan KSM memberi perhatian, tumpuan dan gerak kerja yang serius terhadap masalah ini. Ini bukanlah satu perkara yang main-main. Saya melihat JKKP hanya pentingkan industri yang ringan sahaja. Soal firefighters, lifts, escalators, mesin-mesin, jentera kilang, boilers sahaja. Saya ingin bertanya, berapakah bidang yang diliputi oleh JKKP di seluruh negara? Berapa kerapkah pemeriksaan dalam setahun yang telah dibuat? Apakah tindakan terhadap mereka yang ingkar kepada arahan berdasarkan kepada akta yang ada? Saya juga melihat kadar kemalangan di negara ini terus meningkat. Tahun 2003 kira-kira 73 ribu kemalangan dilaporkan berlaku di seluruh negara dalam pelbagai bidang pekerjaan. Dari segi rationya, kita berada di tahap yang tinggi iaitu 1:7 berbanding negara maju hanya 1:2 sahaja. Apakah usaha KSM melalui JKKP untuk mengurangkan kadar berkenaan? Terima kasih Tuan Pengerusi. Tuan Pengerusi: Kuala Terengganu. 3.47 ptg. Dato' Razali bin Ismail [Kuala Terengganu]: Tuan Pengerusi, saya ingin menarik perhatian Ahli Dewan tentang 010300- Tabung Pinjaman Pembangunan Kemahiran, 010400- Pembangunan Sumber Manusia dan 020500- MLVK. Pertamanya saya rasa sesuatu kejayaan telah dibuat oleh pihak Kementerian Sumber Manusia ini adalah apabila dia telah memperkenalkan satu bentuk latihan yang disebut sebagai gabungan vokasional dengan akademik, yang dikenali sebagai ringkasnya 'vokademik' di mana kita telah menyelamatkan remaja-remaja kita dari terpesong dan juga terumbang-ambing dalam mencari pekerjaan. Namun perkara yang penting di sini ialah vokademik ini kalau sekiranya kita mengabaikan aspek-aspek membina pekerja dan warga pekerja yang bernilai positif, barangkali dia akan menimbulkan masalah-masalah yang lain pula kerana satu perkara yang penting selain dari kita menggabungkan kegiatan akademik dan vokasional itu, satu lagi ialah aspek- aspek nilai hidup, aspek-aspek adab dan tatasusila itu. Kita tidak mahu hanya melahirkan golongan-golongan pekerja yang hanya mementingkan aspek-aspek kebendaan, material dan utiliti sahaja tanpa disederhanakan dengan elemen-elemen.